
Parlamentul  României

Camera  Deputaților

Comisia pentru industrii si servicii









București, 17.10.2018




                                                    Nr.4c-3/416/2018
BIROUL PERMANENT

AL

CAMEREI DEPUTAȚILOR



Vă înaintăm, alăturat, Raportul asupra proiectului de Lege pentru aprobarea Ordonanței de urgență a Guvernului nr.54/2018 privind prorogarea termenului reglementat la alin.(4) al art.II din Ordonanța Guvernului nr.22/2010 pentru modificarea și completarea Legii nr.64/2008 privind funcționarea în condiții de siguranță a instalațiilor sub presiune, instalațiilor de ridicat și a aparatelor consumatoare de combustibil, transmis cu adresa nr.P.L.x. 476 din 19 septembrie 2018.


În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

VICEPREȘEDINTE,

Sándor Bende

                                                    Nr.4c-3/416/2018
R A P O R T

asupra proiectului de Lege pentru aprobarea Ordonanței de urgență a Guvernului nr.54/2018 privind prorogarea termenului reglementat la alin.(4) al art.II din Ordonanța Guvernului nr.22/2010 pentru modificarea și completarea Legii nr.64/2008 privind funcționarea în condiții de siguranță a instalațiilor sub presiune, instalațiilor de ridicat și a aparatelor consumatoare de combustibil


În conformitate cu prevederile art.95 și 115 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată, spre dezbatere în fond, în procedură de urgență, cu proiectul de Lege pentru aprobarea Ordonanței de urgență a Guvernului nr.54/2018 privind prorogarea termenului reglementat la alin.(4) al art.II din Ordonanța Guvernului nr.22/2010 pentru modificarea și completarea Legii nr.64/2008 privind funcționarea în condiții de siguranță a instalațiilor sub presiune, instalațiilor de ridicat și a aparatelor consumatoare de combustibil, transmis cu adresa nr.P.L.x. 476 din 19 septembrie 2018, înregistrat la comisie sub nr.4c-3/416 din19 septembrie 2018.



Consiliul Legislativ, cu avizul nr.629/27.06.2018, avizează favorabil proiectul de ordonanță de urgență cu observații și propuneri preluate de inițiator.



Consiliul Economic și Social, cu actul nr.3524/26.06.2018, avizează favorabil proiectul de act normativ.



Senatul, în calitate de primă Cameră sesizată, a adoptat proiectul de lege ședința din 17 septembrie 2018.



Ordonanța de urgență a Guvernului supusă dezbaterii are ca obiect de reglementare prorogarea termenului prevăzut la art.II alin.(4) din Ordonanţa Guvernului nr.22/2010, termen până la care urma să se aprobe, prin ordin al ministrului economiei, prescripţia tehnică pentru stabilirea condiţiilor şi cerinţelor tehnice de autorizare a persoanelor fizice şi a persoanelor juridice ce efectuează verificări tehnice în vederea autorizării funcţionării şi verificării tehnice în utilizare la instalaţiile şi echipamentele prevăzute în anexa nr.2 la Legea nr.64/2008. În prezent, singura entitate care efectuează aceste verificări tehnice în condiţii de siguranţă este Compania Naţională pentru Controlul Cazanelor, Instalaţiilor de Ridicat şi Recipientelor sub Presiune.



Membrii Comisiei pentru industrii și servicii au examinat proiectul de lege în ședința din 16 octombrie 2018 și au hotărât, cu majoritate de voturi, să propună plenului Camerei Deputaților adoptarea proiectului de Lege pentru aprobarea Ordonanței de urgență a Guvernului nr.54/2018 privind prorogarea termenului reglementat la alin.(4) al art.II din Ordonanța Guvernului nr.22/2010 pentru modificarea și completarea Legii nr.64/2008 privind funcționarea în condiții de siguranță a instalațiilor sub presiune, instalațiilor de ridicat și a aparatelor consumatoare de combustibil, în forma adoptată de Senat.



La lucrările comisiei au fost prezenți 15 deputați din totalul de 20 deputați membri ai comisiei.



La lucrările comisiei au participat, în calitate de invitați, din partea Ministerului Economiei domnul Călin Bodea – secretar de stat și a Companiei Naționale pentru Controlul Cazanelor, Instalațiilor de Ridicat și Recipientelor sub Presiune doamna Ioana Timofte – director general și Gabriel Gheorghiță – director juridic.



În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera decizională pentru acest proiect de lege este Camera Deputaților.

               VICEPREȘEDINTE,                     
    SECRETAR,

                     Sándor Bende                                       Roxana Mînzatu

Consilier parlamentar, Isabela Patricia Robe

